**Ministru kabineta rīkojuma projekta „Par civilā eksperta dalības laika pagarināšanu Eiropas Drošības un sadarbības organizācijas speciālajā novērošanas misijā Ukrainā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| 1. **Tiesību akta projekta izstrādes nepieciešamība** | | |
| 1. | Pamatojums | Starptautiskās palīdzības likuma 12.panta otrā daļa, kas nosaka, ka lēmumu par civilā eksperta piedalīšanos starptautiskajā misijā pieņem Ministru kabinets.  Ministru kabineta 2009.gada 13.janvāra noteikumu Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 8.punkts, kas nosaka, ka, ņemot vērā civilā eksperta un izvirzošās institūcijas lūgumu, Ministru kabinets ar atsevišķu rīkojumu var pagarināt civilā eksperta dalības laiku starptautiskajā misijā.  Ministru kabineta 2014.gada 25.marta sēdes protokollēmuma Nr.18 36§ 3. un 4.punkts.  Eiropas Drošības un sadarbības organizācijas (EDSO) Pastāvīgās padomes 2016.gada 18.februāra lēmums Nr.1199 par EDSO speciālās novērošanas misijas Ukrainā darbības pagarināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Drošības un sadarbības organizācijas (EDSO) Pastāvīgā padome 2014.gada 21.martā pieņēma lēmumu Nr.1117 par EDSO speciālās novērošanas misijas Ukrainā izvēršanu uz sešu mēnešu darbības termiņu (līdz 2014.gada 21.septembrim) ar iespēju to pagarināt, kam būtu nepieciešams jauns EDSO Pastāvīgās padomes lēmums.  Ministru kabineta (MK) 2014.gada 25.marta sēdē tika pieņemts zināšanai ārlietu ministra iesniegtais informatīvais ziņojums „Par Latvijas civilo ekspertu dalību Eiropas Drošības un sadarbības organizācijas speciālajā novērošanas misijā Ukrainā”, kā arī tika konceptuāli atbalstīta līdz 10 civilo ekspertu nosūtīšana dalībai EDSO speciālajā novērošanas misijā Ukrainā, nosakot, ka civilo ekspertu nosūtošajai ministrijai saskaņā ar Starptautiskās palīdzības likuma 12.panta otrajā daļā noteikto ir jāiesniedz Ministru kabinetā rīkojuma projekts par attiecīgo civilo ekspertu nosūtīšanu minētajā EDSO misijā (prot.Nr.18, 36.§).  Ar MK 2015.gada 4.jūnija rīkojumu Nr.293 dalībai EDSO speciālajā novērošanas misijā Ukrainā uz laiku no 2015.gada 7.jūnija līdz 2016.gada 31.martam tika nosūtīts civilais eksperts Māris Bruža.  EDSO Pastāvīgā padome 2016.gada 18.februārī pieņēma lēmumu Nr.1199 par EDSO speciālās novērošanas misijas Ukrainā darbības pagarināšanu uz laiku līdz 2017. gada 31. martam.  2015.gada 12.februarī parakstītā Minskas vienošanās par pamieru Ukrainā joprojām nav ieviesta un situācija Doņeckas un Luganskas apgabalos turpina saglabāties nestabila (ik dienas notiek apšaudes no strēlnieku ieročiem un artilērijas sistēmām). Līdz ar to, lai nepieļautu situācijas Austrumukrainā pasliktināšanos un veicinātu Minskas vienošanās izpildi, EDSO misijas klātbūtne ir ļoti būtiska.  Ņemot vērā augstākminēto, Aizsardzības ministrija lūdz pagarināt civilā eksperta Māra Bružas dalību EDSO misijā Ukrainā līdz 2017.gada 31.martam.  Ekspertam, kas darbojas EDSO speciālajā novērošanas misijā Ukrainā, EDSO izmaksās dienas naudu, no kuras eksperts sedz uzturēšanās izdevumus. Dalības laikā starptautiskajā misijā ekspertam tiks saglabāts noteiktais atalgojums, kā arī segta veselības apdrošināšana. |
| 3. | Projekta izstrādē iesaistītās institūcijas | Aizsardzības ministrija |
| 4. | Cita informācija | Atalgojums un veselības apdrošināšanas izmaksas tiks segtas no Aizsardzības ministrijai piešķirtajiem valsts budžeta līdzekļiem. |

|  |  |  |  |
| --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz konkrēto civilo ekspertu Māri Bružu. | |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar | |
| 3. | Administratīvo izmaksu monetārs novērtējums | Projekts šo jomu neskar | |
| 4. | Cita informācija | Nav | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Aizsardzības ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekts šo jomu neskar |
| 3. | Cita informācija | | Nav |

Anotācijas III, IV, V, VI sadaļa – projekts šīs jomas neskar.

Aizsardzības ministrs R. Bergmanis

Vīza: valsts sekretārs J. Garisons

08.03.2016.

561

S.Atvara

Sigita.Atvara@mod.gov.lv

tel: 67335169; fakss: 67212307